CELEX: 62020CN0205
Language: hu
Date: 2020-05-08 00:00:00
Title: C-205/20. sz. ügy: A Landesverwaltungsgericht Steiermark (Ausztria) által 2020. május 8-án benyújtott előzetes döntéshozatal iránti kérelem – NE kontra Bezirkshauptmannschaft Hartberg-Fürstenfeld

19.10.2020   
            
            
               HU
            
            
               Az Európai Unió Hivatalos Lapja
            
            
               C 348/2
            
         
      A Landesverwaltungsgericht Steiermark (Ausztria) által 2020. május 8-án benyújtott előzetes döntéshozatal iránti kérelem – NE kontra Bezirkshauptmannschaft Hartberg-Fürstenfeld
      (C-205/20. sz. ügy)
      (2020/C 348/03)
      Az eljárás nyelve: német
      
         A kérdést előterjesztő bíróság
      
      Landesverwaltungsgericht Steiermark
      
         Az alapeljárás felei
      
      
         Felperes(ek): NE
      
         Ellenérdekű hatóság: Bezirkshauptmannschaft Hartberg-Fürstenfeld
      
         Érintett fél: Finanzpolizei Team 91
      
         Az előzetes döntéshozatalra előterjesztett kérdések
      
      
                  1)
               
               
                  A szankciók arányosságának a 2014/67/EU irányelv (1) 20. cikkében előírt és az Európai Unió Bírósága által a Bezirkshauptmannschaft Hartberg-Fürstenfeld (C-645/18, ECLI:EU:C:2019:1108), valamint a Bezirkshauptmannschaft Hartberg-Fürstenfeld (C-140/19, C-141/19, C-492/19, C-493/19 és C-494/19, ECLI:EU:2019:1103) végzésében értelmezett követelménye közvetlenül alkalmazandó irányelvi rendelkezés-e?
               
            
                  2)
               
               
                  Amennyiben az első kérdésre adott válasz nemleges:
                  A tagállami jog uniós joggal összhangban álló értelmezése lehetővé és szükségessé teszi-e, hogy a tagállam bírósága és a tagállam közigazgatási hatósága a jelen esetben alkalmazandó nemzeti szabálysértési rendelkezéseket kiegészítse az arányosság követelményének az Európai Unió Bírósága által a Bezirkshauptmannschaft Hartberg-Fürstenfeld (C-645/18), (2) valamint a Bezirkshauptmannschaft Hartberg-Fürstenfeld (C-140/19, C-141/19, C-492/19, C-493/19 és C-494/19) (3) végzésében meghatározott ismérveivel, anélkül hogy új nemzeti jogszabály megalkotására kerülne sor?
               
            
         (1)  A munkavállalók szolgáltatások nyújtása keretében történő kiküldetéséről szóló 96/71/EK irányelv érvényesítéséről és a belső piaci információs rendszer keretében történő igazgatási együttműködésről szóló 1024/2012/EU rendelet (az IMI-rendelet) módosításáról szóló, 2014. május 15-i 2014/67/EU európai parlamenti és tanácsi irányelv (HL 2014. L 159., 11. o.).
      
         (2)  ECLI:EU:C:2019:1108.
      
         (3)  ECLI:EU:C:2019:1103.